《再和前韵谢后村惠生日词 其二》
宋代·林希逸

老去劬劳念转深，一樽聊尔可曾斟。中年为拙辞宫锦，晚岁虽贫笑汞金。

破被与儿眠似铁，败毡留客坐如箴。多情曲意加题品，错比唐溪与晋林。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。